erhwenkuo/poetry-chinese-zhtw huggingface dataset:
甘州歌
作者：柯丹邱《荊釵記》（元）

［生］自離故里，謾回首家鄉，極目何處？萱親年老，一喜又還一懼。晨昏幸託年少妻，深感岳丈相憐一處居。［合］蒙囑付，牢記取，教我成名先寄數行書。休悒怏，莫嗟吁，白衣換卻錦衣歸。
前腔
作者：柯丹邱《荊釵記》（元）

［末］芳春景最奇，正可人不暖不寒天氣。千紅萬紫，開遍滿目芳菲。香車寶馬逐隊隨，只見來往遊人渾似蟻。［合］爭如我，折桂枝，十年身到鳳凰池。身榮貴，回故里，人人都道狀元歸。
前腔
作者：柯丹邱《荊釵記》（元）

［淨］迤邐松篁逕裡，見野塘溶溶水沒沙嘴。鷗鳧往來，出沒又還驚飛。危橋跨澗人過稀，只見漠漠平沙接遠堤。［合］途中趣，真是奇，綠楊枝上囀黃鸝。難禁受，聞子規，聲聲叫道不如歸。
前腔
作者：柯丹邱《荊釵記》（元）

［眾］聞知皇都近矣，尚還隔幾重煙水。餐風宿水，豈憚路途迢遞。一心指望入試闈，恨不得肋生雙翅飛。［合］尋宿處，莫待遲，竹籬茅舍掩柴扉。天將暮，日墜西，漁翁江上釣魚歸。
尾
作者：柯丹邱《荊釵記》（元）

問牧童，歸村市，香醪同飲典春衣，圖得今宵沈醉歸。
夜遊朝
作者：柯丹邱《荊釵記》（元）

［外，雜從上］錦袍銀綬掌春宮，輔佐承明一統。聖主求賢心重，網羅天下英雄。烏紗玉帶紫金魚，出入千人擁一車；若問榮華何自至，少年曾讀五車書。下官蒙差考試，為天子之輔臣，系文章之司命。榮身食祿，豈容尸位素餐；報主匡時，敢不矢心殫力？今當會試之春，命主禮闈。天下英才，雪屯蟻聚。左右，舉子入試者，用意搜檢，以防懷挾。著他魚貫而進！。
水底魚
作者：柯丹邱《荊釵記》（元）

［生上］天降堅恩，詔我眾書生。魚龍變化，直上九霄雲。
前腔
作者：柯丹邱《荊釵記》（元）

［末上］慈親衰倦，弟兄無一人。無人奉養，時刻常掛心。
前腔
作者：柯丹邱《荊釵記》（元）

［淨上］我是文人，聲名天下聞。若還高中，管取第一名。
黃鶯兒
作者：柯丹邱《荊釵記》（元）

［生］魯史紀周正。［外］正名之實，何者為先？［生］重明倫，先正名。先明王霸之分。尊正賤霸功難泯。［外］五霸桓文為盛，事業如何？［生］齊桓公會諸侯於葵丘，次師召陵以伐楚。晉文公會諸侯踐土，天王狩於河陽。葵丘序盟，召陵誓兵，河陽踐土誠陵分。［外］春秋以賞罰為事，無乃為僭乎？［生］春秋天子之事也。故仲尼曰："罪我者，其惟春秋乎？知我者，其惟春秋乎？"細推評，刑誅爵賞，准以素正情？［外］此篇深得春秋賞罰之旨，真內聖外王之學也。可喜可喜。地字號把你本經做一篇來！。
前腔
作者：柯丹邱《荊釵記》（元）

［末］五典與三墳，見重華，思放勳。［外］昔左史倚相，能讀墳典丘索之書。子亦能是乎？［末］不敢，此分內事也。九丘八索扦能省。［外］既然讀上古書，且說"欲為君盡君道，欲為臣盡臣道"二者當法何人？［木］君人之道，至文武而盡。人巨之義，當以伊周為法。文謨克勤，武烈繼明，商衡周鼎輝相映。［外］"如或知汝，則何以哉？"［末］有用我者，務引君當道而已。際風雲，鹽梅舟楫，一德務臣君。［外］此篇深有宰輔器量。深為朝廷得人賀也。人字號把你本經做一篇來看！。
前腔
作者：柯丹邱《荊釵記》（元）

［淨］四聖旨彌綸，道陰陽，說鬼衝。［外］易主卜筮者，說可信麼？［淨］聖人作易，神以知來，知以藏往，是故知幽明之故。知來藏往昭無朕。人根杳冥，月窟渾論。［外］何為天根，何為月窟？［淨］堯夫雲："乾遇巽時觀月窟，地逢雷處見天根。"［外］夏商之時，易有何名？［淨］夏易首艮，是曰連山；商易首坤，是曰歸藏。皆無足傳者。連山雲斷歸藏隱。［外］此子年齒雖逾，學識頗到。［淨］不敢。我學生八八六十四卦，三百八十四爻，無不精曉。［外笑］可知你日親筆硯？［淨］惶恐。且休顰，書編三絕，觀國利王賓。
風檢才
作者：柯丹邱《荊釵記》（元）

［眾上］舉子讀書大賢，錦繡文章可觀；象簡羅袍恁你穿，宮花插帽簷偏。［合］頭名是王狀元！。
破陣子
作者：柯丹邱《荊釵記》（元）

［旦上］燈燦金花無寐，塵生錦瑟消魂。鳳管臺空，鸞箋信杳，孤幃不斷離情。巫山夢斷銀缸雨，繡閣香消玉鏡蒙。十朋，休怨懷想人。妾慚非淑女，父命嫁洪儒。矢心共貧素，布荊樂有餘。旦夕侍巾櫛，齊眉愧不如。兩情正歡洽，一旦赴徵書。折此藍田玉，分我合浦珠。翠鈿空零落，綠鬢漸蕭疏。登樓試晚妝，鏡破意躊躇。羞看舞雙燕，交彩人空虛。況有高堂親，憂懷日倚閭。願言還遊子，及早賦歸歟。奴家自從才郎別後，每日雞鳴而起，敬奉姑嫜，勤事父母。如今天尚未明，意欲對鏡梳妝，爭奈離愁千種，想起別時，不覺垂淚。
尾聲
作者：柯丹邱《荊釵記》（元）

時光似箭如梭擲，勤把萱親奉侍，專等兒夫返故里。
賀聖朝
作者：柯丹邱《荊釵記》（元）

［淨上］幾年職掌朝綱，四時變理陰陽；一人有慶壽無疆，兆民賴之安康。
菊花新
作者：柯丹邱《荊釵記》（元）

［生上］十年身到鳳凰池，一舉成名天下知。脫白掛荷衣，功名遂，少年豪氣。引領君仙下翠微，雲間相逐步相隨；桃花已透三千丈，月桂高攀第一枝。閬苑應無先去客，杏園惟有後題待；男兒志氣當如此，金榜題名天下知。小生得了頭名狀元，深蒙聖恩，除授饒州僉判。方已朝回，必須參見万俟丞相。［末見科］狀元賀喜。［生］何喜可賀？［末］丞相有一多嬌小姐，欲招狀元為婿，只今便要成親。［生］小生自有寒荊在家，焉敢望此？煩請通報。［末］少待。［介］告垂相，狀元已在門首。［淨］著他進來見我。［末］請狀元進去相見。［生見拜介］小生一介寒儒，久困山澤，郡乏賢才，勉使來試。忝蒙天眷，皆賴丞相提攜之賜。謹造鈞墀參拜，不勝愧感之至。［淨］狀元。且休閒說，休閒講。我有一事與你說："男子生而願為之有室，女子生而願為之有家。"我有一女，小宇多嬌，欲招你為婿，只今就要成親。你心下如何？［生］深蒙不棄微賤，感德多矣。奈小生已有寒荊在家，不敢奉命。［淨］你是讀書之人，何故見疑。自古道："富易交，貴易妻。"此乃人情也。［生］丞相豈不聞宋弘有云："糟糠之妻不下堂，貧賤之交不可忘。"小生不敢違例。［淨怒］我到違例！。
八聲甘州歌
作者：柯丹邱《荊釵記》（元）

窮酸魍魎，對我行輒敢數黑論黃，妝模作樣，惱得我氣滿胸膛！［生］平生頗讀書幾行，豈敢紊亂三綱並五常。［末］斟量，不如且順從公相何妨？。
前腔
作者：柯丹邱《荊釵記》（元）

［末］你千推萬阻，靡恃已長，只怕你舌劍唇槍反受殃。［生］謾自相勞讓，停妻再娶誰承望？有何故，共受殃？［淨］朝綱選法咱把掌，使不得禍到臨頭燒好香。不輕放，定改除遠方，休想還鄉。［淨］堂候官，與我趕出去！。
醉落魄
作者：柯丹邱《荊釵記》（元）

［生上］鄉關久別應多慮，幸登高第得銓注；修書欲寄報平安，浼承局，帶回家去。虧心折盡平生福，行短天教一世貧。念小生貧寒之際，以荊釵為聘，遂結姻親。臨行又蒙岳丈接取母親妻子一同居住，仍贈盤纏赴京，得了頭名狀元。深蒙聖恩，除授饒州僉判。本欲回鄉視親，不合參見万俟丞相，反要招我為婿。只因不從，被他拘留聽候，不得回鄉。只得寫封家書回去，通報母親妻子知道。我昨日在省門外，有一承局差往溫州下文書，與他說了，約我今日來取書。待我寫完，在此等他。
一封書
作者：柯丹邱《荊釵記》（元）

男百拜拜覆母親尊前妻父母：離膝下到都，一舉成名身掛綠。蒙除授饒州僉判府，待家眷臨京往任所。寄家書，附承局，草草不恭兒拜覆。書已寫完，在此等待承局到來。［末上］傳遞急如火，官差不自由。自家承局的是也。公差到浙江遞送公文；昨日王狀元與我說，要寄家書回去，不免到下處取書。［生］承局，起動你來了。［末］狀元寫完家書未曾？［生］寫完在此了。［末］既完了，送在那裡去？［生］此書煩附與溫州在城雙門巷裡錢貢元家下。［末］狀元姓王，為何到錢宅？［生］是我岳丈家中。
懶畫眉
作者：柯丹邱《荊釵記》（元）

煩伊傳遞彩雲箋，你到吾家可代言。［末］代言怎麼說？［生］因參相府被留連，不能勾歸庭院，傳與我萱親莫掛牽。
前腔
作者：柯丹邱《荊釵記》（元）

［末］狀元深念北堂萱，料想尊堂憶狀元。泥金先把好音傳，他必定生歡忭，正是-紙家書抵萬錢。
雙勸酒
作者：柯丹邱《荊釵記》（元）

［淨上］儒冠誤身，一言難盡。為玉蓮賤人，常懷方寸。若得他配合秦晉，那其間燕爾新婚。
前腔
作者：柯丹邱《荊釵記》（元）

［末上］官差限緊，心中愁悶。途路上苦辛，怎辭勞頓。只恐怕誤了公文，那其間有口難分。
劉潑帽
作者：柯丹邱《荊釵記》（元）

［淨］念我到此求科舉，因不第、羞回鄉裡。修書欲報娘和父，欲煩捎帶，只怕相推阻。
前腔
作者：柯丹邱《荊釵記》（元）

［末］自家雖在京城住，溫臺路來往極熟。官人若有家書附，休得要躊躇，咱與你捎回去。［淨］承局哥，既蒙允肯，同到下處寫書與你。［末］如此同行。［淨］這裡便是下處，請坐。［末］不敢。［淨］承局哥，我本待留你吃一杯淡酒，怎奈客邊恐怕簡慢你。今奉白銀一錢，自去酒肆中去吃三杯；待我寫完了書，你再來取。［末］多謝！無功蒙厚祿，不敢受。［淨］褻瀆尊前，請收了。［末］如此受了。我去吃了酒，官人你寫完了，我就來取。［淨］我就在此寫。［末下介，淨叫介。末］孫官人，怎麼又叫我？［淨］我與你說，這個包兒，倘若到酒肆中吃醉了，這包兒放在那裡，不如放在此。吃了酒一發來取。［末］我曉得，你說道我拿了一錢銀子去了，不來取書，拿我包在此做當頭。［介］我便放在此，你不要動，裡面有王狀元的書在裡面。［淨］我生疔瘡也不動。［末］自沽三酌酒，早寫萬金書。［末下。淨吊場］不施心上無窮計，怎得他人一紙書？想承局去遠了，我把包袱開將起來。且喜王狀元書已在此，待我讀一遍。
一封書
作者：柯丹邱《荊釵記》（元）

男百拜拜覆母親尊前妻父母：離膝下到都，一舉成名身掛綠。蒙除授饒州僉判府，待家眷臨京往任所。寄家書，附承局，草草不恭兒拜覆。寫得好！我與他同學，況字跡與我相同。他寫家書，我寫休書，一句改一句。專怪錢貢元不肯將女兒嫁我，今改休書一封回去。且待我改起來。［改介］男百拜拜覆母親尊前妻父母。正是才人，一句包了一家門。［改］男八拜拜覆，媽媽萱親想萬福。離膝下，到都，一舉成名身掛綠。［改］孩兒已掛綠，蒙除授饒州僉判府。［改］僉判饒州為郡牧，待家小同臨往任所。若不改傷情，怎得玉蓮到手？［改］我取了万俟丞相女，可使前妻別嫁夫。寄家書，免嗟吁，草草不恭兒拜覆。［改］我到饒州來取汝。丈二的和尚，只教摸我的頭不著。且放他在包袱裡，如今寫我的。
清江引
作者：柯丹邱《荊釵記》（元）

求名未遂，羞歸鄉里，淹滯在京都地。拜覆我爹孃，休把兒牽繫，指日間到家庭，重賀喜。
朱奴兒
作者：柯丹邱《荊釵記》（元）

［淨］因科舉離鄉半春，從別後斷羽絕鱗。今日天教遇你們，趁良使附歸音信。［合］還歷盡山郭水村，指日到東甌郡。
前腔
作者：柯丹邱《荊釵記》（元）

［末］是則是公文限緊，蒙相委怎敢不允？拚十朝與半旬，到宅上備說原因。［合前］。
臨江仙
作者：柯丹邱《荊釵記》（元）

［老旦上］憑欄極目天涯遠，那人去遠如天。［旦上］鱗鴻何事竟茫然？今春看又過，何日是歸年？［老旦］春闈催試怕違期，一紙音書絕雁魚；［旦］此去定應攀月桂，拜恩衣錦聽榮除。［老旦］自從你丈夫去後，杳無音信回來。［旦］婆婆，想沒有便人。［老旦］我與你倚門而望。［旦］婆婆請先行，奴家隨後。
傍妝臺
作者：柯丹邱《荊釵記》（元）

［老旦］意懸懸，倚門終日，望得眼兒穿。自他去京歷鏖戰，無一紙信音傳。［旦］多應他在京得中選，因此上無暇修書寄故園。［老旦］他既登金榜，怎不錦旋，越教娘心下轉縈牽。
前腔
作者：柯丹邱《荊釵記》（元）

［旦］何勞憂慮恁拳拳，且自把愁眉暫展閒消遣。雖眼下人不見。終有日再團圓。［老旦］愁只愁他命乖福分淺，又恐怕客邸淹留疾病纏。［旦］死生有命，富貴在天，不須憂慮淚漣漣。
不是路
作者：柯丹邱《荊釵記》（元）

［末上］渡口離船，早來到錢家宅院前。咱不免、偷閒先下彩雲箋。［老旦］甚人言？因何直入咱庭院？［末］為一舉登科王狀元。［老旦］那個王狀元？［末］就是王十朋狀元。［老旦、旦］可有書麼？［末］因來便，特令捎帶家書轉。［老旦、旦］喜從人願，喜從人願。
前腔
作者：柯丹邱《荊釵記》（元）

［旦］先生，他為何不整歸鞭？付與你書時說甚言？［末］教傳語，道因參丞相被留連。［旦］婆婆，留連不得回來了。［老旦］媳婦，且省憂煎，可備些薄禮酬勞倦。［旦］就把銀釵當酒錢。［老旦］物輕鮮，權充路費休辭免。［末］小人公文緊急，不敢久稽，多謝了。去心如箭，去心如箭。［下］。
皂角兒
作者：柯丹邱《荊釵記》（元）

［老旦］想連年時乖運蹇，喜今日姓揚名顯。步蟾宮高攀桂枝，跳龍門首登金殿。把宮花斜插在帽簷邊，瓊林宴，勝似登仙。［合］早辭帝輦，榮歸故苑，那時節，夫妻母子大家歡忭。
前腔
作者：柯丹邱《荊釵記》（元）

［旦］想前生曾結分緣，與才郎共成姻眷。喜得他脫白掛綠，怕嫌奴體微名賤。若得他貧相守，富相連，心不變，死而無怨。［合前］。
尾
作者：柯丹邱《荊釵記》（元）

［外、淨上］鵲聲喧，燈花豔。［末上］老員外，老安人，姐夫中了狀元，有書回來了。［外、淨］果然今有信音傳，整備華堂開玳筵。親家且喜，我兒且喜。［老旦］小兒有書回來，正欲著媳婦請親家看書。［旦］爹爹，書在此。［外］還送與婆婆開拆。［淨］老員外，你看封皮上寫那個開拆就是了。［外］此書煩附岳父大人親手開拆。
一封書
作者：柯丹邱《荊釵記》（元）

男八拜拜覆，媽媽萱親想萬福。
剔銀燈
作者：柯丹邱《荊釵記》（元）

［老旦］親家母不須怒起，容老身一言諮啟。我孩兒頗頗識法理，肯貪榮忘恩失義？須知天不可欺，決不肯停妻娶妻。
前腔
作者：柯丹邱《荊釵記》（元）

［旦］書中句全無禮體，竟不審其中詳細。葫蘆提便說他不是，罵得我無言抵對。娘，休聽讒說是非，他為人呵，決不肯將奴負虧。
前腔
作者：柯丹邱《荊釵記》（元）

［外］媽媽且回嗔做喜，我孩兒不須垂淚。終不然為著家書至，將好意番成惡意。孃兒休辯是非，真和假三日後便知。
普賢歌
作者：柯丹邱《荊釵記》（元）

［外］書中語句有差訛，致使孃兒絮聒多。真偽怎定奪，是非爭奈何？尺水翻成一丈波。［末］老員外回來了。［外］李成，我今日出去，體問王秀才訊息，未知端的。我與你同到妹子家去走一遭。［末］小人同去，轉彎抹角，此間便是。［叫介］。
前腔
作者：柯丹邱《荊釵記》（元）

［醜上］奴奴方始念彌陀，忽聽堂前誰叫我。偷睛把眼睃，卻是我哥哥。阿三，快把柴來燒焰火。
蠻牌令
作者：柯丹邱《荊釵記》（元）

［外］兒婿往京畿，前日附書回。道重婚丞相女，使母棄前妻。我兒道：非夫寫的，你嫂嫂怒從心起。真和假俱未知，為此特來詢問詳細。
前腔
作者：柯丹邱《荊釵記》（元）

［醜］哥哥聽諮啟，不必恁憂疑。我鄰居孫官人，赴選近迴歸。他在京必知事體，問他音信，便知端的。［外］無由去他宅裡，你可令人請來問個詳細。［淨上］日裡莫說人，夜裡莫說鬼。方才說小子，小子便來至。［末］未相邀，準來請你？［淨］我在戲房中聽得。［末］這科諢休要提，且與東人相見施禮。
川撥棹
作者：柯丹邱《荊釵記》（元）

我當初問親，你們不聽允，到今日被他負恩。［外］當初是我忒好意，誰想他忘了本？。
生薑芽
作者：柯丹邱《荊釵記》（元）

［外］從他往京畿，兩月餘，一心指望登科第，回鄉裡，怎捨得輕辜負？相門重贅多嬌女，不思量撇下荊釵婦。［合］棄舊憐新小人儒，虧心折盡平生福。
前腔
作者：柯丹邱《荊釵記》（元）

［醜］畜生反面目，太心毒。忘恩負義難容恕，真堪惡！且放懷，休疑慮。他既貪圖榮貴重婚娶，咱這裡別選收花主。［合前］。
前腔
作者：柯丹邱《荊釵記》（元）

［末］恩東免嗟吁，且聽覆。言清行濁心貪汙，違法度，恩和義，都不顧。半載夫妻曾廝聚，一時間卻把嬋娟誤。［合前］。
字字雙
作者：柯丹邱《荊釵記》（元）

［淨上］試官沒眼他及第，得志。戀著相府多榮貴，入贅。不思貧窘棄前妻，忘義。叵耐窮酸太無知，嘔氣。
玉胞肚
作者：柯丹邱《荊釵記》（元）

［外上］讀書豪俊，忍撇下甌城故人。［醜上］負心賊有才實無信，才及第，棄舊憐新。［合］他貪奢戀侈，實丕丕使不仁，行短天教一世貧。［外］只因差一著，滿盤都是空。［淨］老兒，體問訊息如何了？［外］一言難盡。［淨］怎麼說？［醜］好教嫂嫂知道。方才哥哥到我家中，說那王秀才的情節未盡，恰好孫官人近日在京回來，正好到我家中探望。我將此事問他，真個贅在万俟丞相府中了。言語並不差池。［淨］實也不實？［醜］怎麼不實！［淨］我說道，老賊不聽我說，你做得好事！。
漿水令
作者：柯丹邱《荊釵記》（元）

你當初不聽我們，到如今被他負恩。［外］世間誰是預知人，何須鬥口與我相爭？［醜］都忍耐，聽解紛，家必自毀令人曬。［合］尋思起教人氣忿。誰知道，誰知道恁般不仁。
前腔
作者：柯丹邱《荊釵記》（元）

［醜］那孫官人來說事因，他依然要願續此親。［淨］那人果不棄寒門，教他選日下定成親。［外］聽伊言，心自忖，只恐我兒不從順。［合前］［淨］姑娘，既然孫官人果有此心，事不宜遲。［醜］便是。他今日送財禮，明日就成親。［淨］若如此甚好。［醜］我便去報與他知道，教哥哥便去對玉蓮說，教他準備成親。［外］我難對他說，你們自去與他說。［淨］姑娘，待我自與玉蓮說，你二人自回去。［介］情到不堪回首處，一齊分付與東風。［外、醜先下。淨］且叫玉蓮與他說，肯嫁孫家，房奩首飾，件件與他。若不肯時，頭上剝到腳下，打他半死，不怕不從。玉蓮！。
金蕉葉
作者：柯丹邱《荊釵記》（元）

［旦上］奈何奈何，信讒言母親怪我，尺水翻成一丈波。天那！是何人暗地裡調唆？［見介。淨］孩兒，早知今日，悔不當初。早依我說，不見如此。你爹爹出去體問你丈夫訊息，委實贅在万俟丞相府中了。你爹爹說道：他那裡重婚，我這裡改嫁。因此將你許了孫家了。你可梳妝準備。［旦］母親差矣，王秀才是賢良儒士，未必辜恩負義。玉蓮是貞潔婦人，焉敢再嫁？他果然重婚相府，奴家情願在家守節。［淨］什麼守節？"要知山下路，須問過來人。"我當時若守得定時，為何又嫁你老子？"守節"二字，只好口說，一個時辰也熬不得的。［旦］母親，此乃傷風化之言，不須提起。［淨］我兒，今番斷不由你了，依了娘說，我與你母子相親。再若不從，朝一頓，暮一頓，打得你黃腫成病。教你湯不得吃，水不得進。嫁不嫁，今日還我個明白！。
孝順歌
作者：柯丹邱《荊釵記》（元）

孫員外，家富足，他們有的是金共玉。你一心嫁寒儒，緣何棄撇汝？［旦］容奴稟覆，未必兒夫將奴辜負。那一個橫死賊徒，忒兀自生嫉妒？［淨］這紙書你重看取，明寫著贅相府。
前腔
作者：柯丹邱《荊釵記》（元）

［淨］他登高第身掛綠，侯門贅居諧鳳侶。［旦］他為官理民庶，必然守法度，豈肯停妻再娶？［淨］他負義辜恩，一籌不數。你因甚苦死執迷，不聽娘言語？［旦］空自說要改嫁奴，寧可剪下發做尼姑！［淨打旦介］。
前腔
作者：柯丹邱《荊釵記》（元）

賊潑賤敢牴觸，告官司拷打你不孝婦！［旦］官司要厚風俗，終不然勒奴再嫁夫。［淨］牴觸得我好！［旦］非奴牴觸。［淨］惱得娘心頭騰騰發怒，便打死你這丫頭，罪不及重婚母。［旦］打死了奴，做個節孝婦。若要奴再招夫，直待石爛與海枯。［淨］賤人，石頭怎得爛？海水怎得枯？你敢說三個不嫁麼？［旦］不嫁，不嫁，只是不嫁！［淨］好回得停當！我要你嫁孫家，一片好心，你到反為不美。罷！罷！自從今日，脫下衣服首飾還我，與你三條門路：刀上死也得；水裡死也得；繩上死也得，只憑你。肯嫁孫家，進我門來；不肯嫁，好好走出去。［旦］萱親息怒且相容，［淨］母命如何不聽從？［旦］休想門闌多喜慶，［淨］管教女婿近乘龍！［淨下］。
五更轉
作者：柯丹邱《荊釵記》（元）

心痛苦，難分訴。丈夫！一從往帝都，終朝望你諧夫婦。誰想今朝，拆散中途。我母親信讒言，將奴誤。娘呵！你一心貪戀，貪戀他豪富，把禮義綱常全然不頤。母親，你今日聽信假書，逼奴改嫁，此事決然不可！。
前腔
作者：柯丹邱《荊釵記》（元）

奴哽咽，難移步，不想堂前有老姑。婆婆，奴家今日撇了你去。千愁萬怨，休怨兒媳婦，也不是你孩兒將奴辜負。婆婆，奴家若不改嫁，又不投江，恐母親逼勒奴生嗔怒。罷！罷！賢愚壽夭天之數，拚死黃泉，丈夫！不把你清名辱汙。
滿江紅
作者：柯丹邱《荊釵記》（元）

拚此身來，早去跳江心，撈明月。［下］。
粉蝶兒
作者：柯丹邱《荊釵記》（元）

［外上］一片襟期，清似五湖秋水，喜聲名上達丹墀。感皇恩，蒙聖寵，遷除福地。秉忠心肅清奸弊。
山歌
作者：柯丹邱《荊釵記》（元）

［醜上］做梢公，做梢公，起樁開船便拔篷。相公要往福州去，願天起陣好順風。［末］好好，說得利市。［外］梢子，明早開船。［醜］明早賽神好開船。［外］合用物件說將來。［醜道介。外］你且聽我說，夜來寢睡之間，忽有神人囑付言語，說有節婦投江，使吾撈救。又道此婦人與吾有義女之分，汝等駕幾隻小船，沿江巡哨，不拘男婦，撈救得時，重重賞你。［眾］領鈞旨。
鏵鍬兒
作者：柯丹邱《荊釵記》（元）

［外］乘桴浮海非吾願，算來人被利名牽。登舟過福建，須要防危慮險。［合］明早動船，開洋過淺，願陣好風，吉去善轉。
前腔
作者：柯丹邱《荊釵記》（元）

［醜］撐船道業雖微賤，水晶宮裡活神仙。鋪蓋且柔軟，蓑衣簟眠。［合前］。
梧葉兒
作者：柯丹邱《荊釵記》（元）

［旦上］遭折挫，受禁持，不由人不淚垂。無由洗恨，無由遠恥。事臨危，拚死在黃泉作怨鬼。
香羅帶
作者：柯丹邱《荊釵記》（元）

一從別了夫，朝思暮苦。寄來書道贅居丞相府。母親和姑媽逼勒奴也，改嫁孫郎婦。奴豈旨再招夫？萱堂苦苦責打奴，只得拚死在黃泉路，免得把清名來辱汙。
胡搗練
作者：柯丹邱《荊釵記》（元）

傷風化，亂綱常，萱親逼嫁富家郎。若把身名辱汙了，不如一命喪長江。［投江介。醜上救旦下］。
五供養
作者：柯丹邱《荊釵記》（元）

［外上］餐風宿水，海舟中多少憂危。終宵魂夢裡，似神迷。披衣強起，玉宇清高如洗。江風緊，海潮回，側聽鄰岸曉雞啼。人平不語，水平不流。叫梢水，什麼人？。
山歌
作者：柯丹邱《荊釵記》（元）

［醜上］夜行船裡撈救一枝花，五更轉說天淨紗，脫布衫跳下江兒水，一支紅繡鞋失落在浣溪沙。
菊花新
作者：柯丹邱《荊釵記》（元）

［貼旦上］日上三竿猶未起，聞呼未審何因。［外］夜來有一婦人投江，梢手救得在小船上。夫人，你把些乾衣服與他換了溼的來見我。
糖多令
作者：柯丹邱《荊釵記》（元）

［旦上］無奈禍臨頭，今朝拚死休，如痴似醉任飄流。不想舟人撈救，我身出醜，臉慚羞。［見介。外］婦人，我且問你，你是何等人家兒女？因何短見投水？必有緣故。
玉交枝
作者：柯丹邱《荊釵記》（元）

［旦］容奴伸訴。［外］你在那裡住居？［旦］念妾在雙門住居。［外］姓甚名誰？［旦］玉蓮姓錢儒家女。［外］原來與我同姓。你曾嫁人麼？［旦］年時獲配鴛侶。［外］既有丈夫，丈夫姓甚名誰？在家、出外？［旦］王十朋是夫出應舉。［外］且住。王十朋是你丈夫，他得中了頭名狀元，有書回來麼？［旦］數日前有傳尺素。［外］既有書來，為何投水？［旦］因此書骨肉間阻，因此書銜冤負屈。［外］書中必有緣故。
前腔
作者：柯丹邱《荊釵記》（元）

［旦］書中緣故，道休妻重婚在相府。［外］他是讀書人，豈肯違法度？我曉得了，莫不是朋黨嫉妒？［旦］萱親信聽讒詐書，逼奴改嫁孫郎婦。［外］怎麼不從母命？［旦］論貞潔不更二夫，奴焉敢傷風敗俗？［外］原來是王狀元的貞烈夫人，快請起來。
前腔
作者：柯丹邱《荊釵記》（元）

聽他言語，論貞潔他人怎比，思量我也難留你。左右叫舟子，不如送還伊父。［旦］若還送奴歸故里，不如早喪黃泉路，到顯得名傳萬古，儘教他的婚後娶。
前腔
作者：柯丹邱《荊釵記》（元）

［外］不須憂慮，且帶你同臨任所。修書遣人饒州去，管教你夫婦重會。［旦］若還這般賙濟奴，猶如久旱逢甘雨，便是妾重生父母。望公相與奴做主。
黃鶯兒
作者：柯丹邱《荊釵記》（元）

(旦)公相望垂憐，感夫人意非淺。又蒙結拜為姻眷，恩德萬千，何日報全？願公相早登八位三臺顯。(合)淚漣漣，雙親遠別，重得遇椿萱。
前腔
作者：柯丹邱《荊釵記》（元）

(外)不必淚漣漣，這相逢非偶然。同臨任所為姻眷，聊附寸箋，饒州報傳，管教你夫婦重相見。(合)免憂煎，夫妻有日，重得遇椿萱。
前腔
作者：柯丹邱《荊釵記》（元）

(貼)天賜這姻緣，喜他們也姓錢，同臨所作宛轉。明日動船，開洋過淺，願一陣好風，急去登福建。(合前)。
前腔
作者：柯丹邱《荊釵記》（元）

(旦)溺水自心酸，我婆婆苦萬千，堂前繼母心不善。兒夫去遠，家尊老年，何日得見王僉判？(合前)。
喜遷鶯
作者：柯丹邱《荊釵記》（元）

(生上)從別家鄉，期逼春闈，催赴科場。鵬程展翅，蟾宮折桂，幸喜名標金榜。旅邸憶念，孤鸞幽室，萱花高堂，魚雁杳，信音稀，使人日夜思想。人在東甌，身淹上苑，望中山色空迷眼。終朝旅思嘆蕭條，高堂親鬢愁衰短。秦嶺雲橫，藍關雪漫，潮陽未到魂先斷。春歸花落久棲遲，愁深那覺時光換。
雁魚錦
作者：柯丹邱《荊釵記》（元）

長安四月花正飛，見殘紅萬片皆愁淚。何苦被利祿成拋棄，如今把孤身旅泊天涯。意懸懸止不住思維，音書曾有回，只怕他望帝都欲赴愁迢遞。望目斷故園，知他知也未？。
前腔
作者：柯丹邱《荊釵記》（元）

嗟吁，鳳別鸞離，怎如得儔鶯偶燕時相聚？悽楚寒窗，寂寞旅況。閃殺當時，甘效于飛。孤燈夜雨，溜聲不斷，卻把寸心滴碎。只為那釵荊裙布妻難棄，總有紫閣香閨人怎迷？。
前腔
作者：柯丹邱《荊釵記》（元）

猛思那日臨行際，蒙岳丈惜伊玉樹，兼愛我寒枝。念行囊空虛，欣然便周全助路資。召共居，感此義山恩海深難棄。細躊躇，甚日酬取？教我怎生忘渠？但願得一家到此沾祿養，也顯得半子從今展孝私。
前腔
作者：柯丹邱《荊釵記》（元）

論科舉，本圖看春風杏枝，玉馬驟香衢。豈知他陷我在瘴嶺煙區？愁只愁身歸鳳池，恨只恨釁生鴛侶。人不見，氣長吁，只為蠅頭蝸角微名利，致使地北天南怨別離。
梧葉兒
作者：柯丹邱《荊釵記》（元）

(老旦上)兒媳婦哭啼啼，昨夜三更出繡幃。今早起來沒尋處，使我無把臂。一重愁翻做兩重悲，使我淚偷垂。
山坡羊
作者：柯丹邱《荊釵記》（元）

撇得我不尷不尬，閃得我無聊無賴。親家，你一霎時認真逼他去投江海，怎佈擺，禍從天上來。你嫡親父母尚且不遮蓋，反將他諧老夫妻生開啟。(合)哀哉！撲簌簌淚滿腮。傷懷，生擦擦痛怎捱！(外、淨上)隔牆須有耳，窗外豈無人。親家為何啼哭？(老旦)親家，不好了，我的媳婦投江死了。
山坡羊
作者：柯丹邱《荊釵記》（元）

兒，你不念我年華高邁，不念我形衰力敗，不念我無人養老，不念我絕宗枝派。我想這樁事不是別人，都足你老禍胎，受了孫家婚聘財，逼得他銜冤負屈投江海。
勝如花
作者：柯丹邱《荊釵記》（元）

辭親去，別淚零，豈料登山驀領。只因人遞簡傳書，教娘離鄉背井，未知道何日歡慶？。
前腔
作者：柯丹邱《荊釵記》（元）

(外)我為絕宗派，結婚姻，指望一牢永定。誰知他又贅在侯門，今日翻成畫餅，辜負了田園荒徑。(合前)。
前腔
作者：柯丹邱《荊釵記》（元）

(淨)他家鍋中米沒半升，去戀著豪門，不思舊親，到如今一旦身榮，撇卻糟糠布荊，短行處教人怒衝。(合前。外)李成，你送王老安人到京，面會王狀元，即便回來。(末)男女理會得。
前腔
作者：柯丹邱《荊釵記》（元）

蒙員外分付情，對狀元一訴明，幸喜得日暖風恬，相送起程，傷目兮桑榆暮景。(合前)生離死別痛無加，路上行人莫嘆嗟。花正開時遭雨打，月當明處被雲遮。
憶虎序
作者：柯丹邱《荊釵記》（元）

當初娶汝，(淨)正是大盤大盒娶的。
前腔
作者：柯丹邱《荊釵記》（元）

我當初嫁你，也是明媒正娶，又不是暗地裡偷情，強來隨你。相隨百步，尚有徘徊之意。免告官司，免告官司，和你團圓到底。
風馬兒
作者：柯丹邱《荊釵記》（元）

(老旦上)柳拂征衣露未央，可憐年邁往他鄉。(末)謾自殷勤設奠，血淚灑長江。
綿搭絮
作者：柯丹邱《荊釵記》（元）

尋蹤覓跡到江邊。李成舅，可曾帶得香來？(末)小人不曾帶得。(老旦)我那兒，只一塊香沒福受用。(苦)只得撮土為香，禮雖微，表姑情意怪。望靈魂暫且聽言：指望松蘿相倚，誰想你抱石含冤？這也不要埋怨你丈夫，都是你的親孃把乘龍女婿嫌。
憶多嬌
作者：柯丹邱《荊釵記》（元）

(末)愁哽咽，情慘切，萱堂苦逼中道絕，暮憶朝思難訴說。(合)喪溺江心，喪溺江心，永遠傳揚孝烈。(老旦)我那媳婦的兒，我有半年糧食，也不見得到你家來。
綿搭絮
作者：柯丹邱《荊釵記》（元）

只為家貧無倚，在他閭閻。是你的兒夫去經年，杳沒音信傳。是你的繼母呵，信讒言。鎮日熬煎，熬煎得你抱屈含冤。我那兒，撇得我無倚無依。你帶我的孝才是順理。今日呵，反披麻哭少年！。
憶多嬌
作者：柯丹邱《荊釵記》（元）

(末)心痛惜，情慘慼，將身赴江學抱石。可憐夫婦鸞鳳拆，(合)即日登程，即日登程，渺渺音容遠隔。(末)老安人，不須啼哭，趲行前去。
風入松
作者：柯丹邱《荊釵記》（元）

(老旦)嘆連年貧苦未逢時，誰想一旦分離。我孩兒自別求科舉，怎知道妻房溺水？但說來，又恐驚駭我兒，決不可與他知。(末)安人不必恁憂慮，且聽男女諮啟。只說狀元催逼起，先令我送安人來至。那其間方說就裡，決不要使驚疑。
急三槍
作者：柯丹邱《荊釵記》（元）

(老旦)痛易情難訴！痛易情難訴！常思憶，常憂慮，心慼慼，淚如珠。(末)且自登程去，且自登程去，休思憶，休憂慮，途路上，免嗟吁。
風入松
作者：柯丹邱《荊釵記》（元）

(老旦)如何教我免嗟吁？我這老景憑誰？年華老邁難移步，旦夕間有誰來溫顧？恨只恨他們繼母，逼他嫁死得最無辜。(末)果然死得最無辜，論貞潔真無。姻緣契合從今古，拆散了夫妻皆天數。漫騰騰洛陽近也，今且喜到京都。
夜行船
作者：柯丹邱《荊釵記》（元）

(生上)一幅鸞箋飛報喜，垂白母，料已知之。日漸過期，人何不至？心下轉添縈繫。雁塔題名感聖恩，便鴻昨已寄佳音。思親目斷雲山外，縹緲鄉關多白雲。下官前日修書，附承局帶回，請取家小，同臨任所。一去許久，不見到來，使我常懷憂念。正是：雖無千丈線，萬里系人心。
前引
作者：柯丹邱《荊釵記》（元）

(老旦上)死別生離辭故里，經歷盡萬種孤悽。(末上)昨過村莊，今入城市，深感老天垂庇。
刮鼓令
作者：柯丹邱《荊釵記》（元）

從別後到京，慮萱親當暮景。幸喜得今朝重會，娘，又緣何愁悶縈？李成舅，莫不是我家荊，看承母親不志誠？(末)小姐且是盡心侍奉。
前腔
作者：柯丹邱《荊釵記》（元）

(老旦)心中自三省，轉教人愁悶增。你媳婦多災多病，況親家兩鬢星，家務事要支撐，教他怎生離鄉背井？為你饒州之任恐留停。兒，你岳丈先令人送我到京城。(生)母親言語不明，李成舅，你備細說與我知道。
前腔
作者：柯丹邱《荊釵記》（元）

(末)當初待起程，(生)正要問你起程，小姐怎麼不來？(末)到臨期成畫餅。(生)母親，李成舅說甚麼畫餅？(末背)若泌起投江一事，恐唬得恩官心戰驚。(生)李成舅，說甚麼驚字？(末)是有個經字，小姐呵！路途上少曾經，當不得許多高山峻嶺，餐風宿水怕勞形。(生)老安人也來了，他到來不得？(末)便是小姐有些病體，老員外呵，因此上留住在家庭。
江兒水
作者：柯丹邱《荊釵記》（元）

(老旦)嚇得我心驚怖，身戰簌，虛飄飄一似風中絮。爭知你先赴黃泉路，我孤身流落知何處？不念我年華衰暮，風燭不定，死也不著一所墳墓。
前腔
作者：柯丹邱《荊釵記》（元）

(生)一紙書親附，我那妻，指望同臨任所。是何人寫套書中句？改調潮陽應知去，迎頭先做河伯婦。指望百年完聚，半載夫妻，也算做春風一度。
前腔
作者：柯丹邱《荊釵記》（元）

(末)狀元休憂慮，且把情懷暫舒。人妻聚散生前注，這離別雖說離別苦，想姻緣不入姻緣簿。聽取一言伸覆：須信人生萬事，莫逃天數。
破陣子
作者：柯丹邱《荊釵記》（元）

(外上)野外江山幽雅，城中景物繁華；(貼旦、旦、醜上)六街三市堪描畫，萬紫千紅實可誇。(合)閩城景最佳。
榴花泣
作者：柯丹邱《荊釵記》（元）

守官如水，胸次瑩無瑕。薄稅斂。省刑罰，撫安民庶禁奸猾。幸喜詞清訟簡。無事早休衙。(旦)依條按法，看懲一戒百誰不怕？待三年任滿期瓜，詔書來早晚遷加。
前腔
作者：柯丹邱《荊釵記》（元）

(貼)覷著他花容月貌勝仙娃，忍將身命掩黃沙？天教公相救伊家，好似撥雲見日，枯樹再開花。(外)貞潔可誇，恁捐生就此令人訝。恁萱親怎不詳察？全不道有傷風化。
前腔
作者：柯丹邱《荊釵記》（元）

(淨)今日裹拜辭都爺，明日裹到海角天涯。一心要傳遞佳音，不憚路途波查。(外)關門。
尾
作者：柯丹邱《荊釵記》（元）

月再圓，花重發，那其間歡生喜洽，重整華筵泛紫霞。
臨江仙
作者：柯丹邱《荊釵記》（元）

(老旦上)客夢悠悠雞喚醒，窗前尚有殘燈。(生、末上)攬衣披枕自評論，今日飄零，何日安寧？。
朝元歌
作者：柯丹邱《荊釵記》（元）

騰騰曉行，露溼衣襟冷；徐徐晚行，月照遙天暝。只為功名，過離鄉背井，渡水登山驀嶺，帶月披星，車塵馬足不暫停。晴嵐障人形，西風吹鬢雲。(合)潮陽海城，到得後那時歡慶。
前腔
作者：柯丹邱《荊釵記》（元）

幾處幽林曲徑，松杉列翠屏。回首亂雲凝，禪關掩映，聽遠鍾三四聲。欽奉綸音，命遊宦，宿郵亭。遠離京城，盼陽關把往事空思省。水程共山程，長亭復短亭。(合前)。
前腔
作者：柯丹邱《荊釵記》（元）

危巔絕頂，飛流直下傾。嘆微名奔競，身似浮萍。鷓鴣啼，不忍聽。野花開又馨，消遣羈旅情。到處草茵，題詠眼前無限景。牧笛隴頭鳴，漁舟江上橫。(合前)。
前腔
作者：柯丹邱《荊釵記》（元）

(老旦)八九處人家寂靜，柴門半掩扃，溪洞水泠泠。路遠離別興，自來不慣經。遙望酒旗新，買三杯，消渴吻。哀猿晚風輕，歸鴉夕照明。(合前)。
探春令
作者：柯丹邱《荊釵記》（元）

(外上)人生最苦是別離，論貞潔他人怎如？。
一枝花
作者：柯丹邱《荊釵記》（元）

(貼上)書緘情慘切，煙水多重疊。
漁家傲
作者：柯丹邱《荊釵記》（元）

(旦)莫不是明月蘆花沒處尋？(外)明月蘆花一片白，那裡去尋？(旦)莫不是舊日王魁，嫌遞萬金？(外)他也不是王魁；你也不是桂英。(旦)莫不是忘了半載同衾枕？(外)也不是。(旦)莫不是不曾之任？(外)怎麼不曾之任。(旦)爹爹，欲言不浯情難審，那裡是全拋一片心？(外)咱語言說到舌尖聲又噤，(旦)為何不說了。(外)若提起始末緣因，教你愁悶怎禁？兒，此生休想同衾枕，要相逢除非是東海撈針。如今兀自不思省，那苗良不投一下佳音回訃音。
梧桐樹
作者：柯丹邱《荊釵記》（元）

我為你受跋涉，我為你遭磨折。丈夫，我為你投江，我為你把殘生舍。今日怎知先傾逝，這樣淒涼．教我暗地裡和誰說？稟爹爹，可容奴家帶孝？(外)兒，在任穿些素縞吧。(旦)與我除下釵梳，盡把羅衣卸。持喪素服存貞沾。
金蓮子
作者：柯丹邱《荊釵記》（元）

(貼)休憂此生鸞鏡缺，常言道：救人須救徹。(醜)聽覆取休得要哽咽！姐姐，待等三年孝滿，別贅豪傑。
尾
作者：柯丹邱《荊釵記》（元）

(旦)再醮徒然費唇舌，共姜誓盟甘自悅，守寡從教髻似雪。
一枝花
作者：柯丹邱《荊釵記》（元）

(老巴上)細雨霏霏時候，柳眉煙鎖常愁。(生、末上)昨夜東風驀吹透，報道桃花逐水流。
新水令
作者：柯丹邱《荊釵記》（元）

(生)一從科第鳳鸞飛，被奸謀有書空寄。幸萱堂無禍危，痛蘭房受岑寂。捱不過凌逼，身沈在浪濤裡。
步步嬌
作者：柯丹邱《荊釵記》（元）

(老旦)將往事今朝重提起，越惱得我肝腸碎。清明祭掃時，省卻愁煩，且自酬禮，須心得聖賢書。看酒。(生)兒女何勞母親遞酒。(老旦)道"吾不與祭如不祭"。(生)看香來。
折桂令
作者：柯丹邱《荊釵記》（元）

燕沈檀香噴金猊，昭告靈魂，聽剖因依。自從俺宴罷瑤池，宮袍寵賜，相府勒贅。掩只為撇不下糟糠舊妻，苦推辭桃杏新室，致受磨折，改調俺在潮陽。妻，因此上耽誤了恁的歸期。
江兒水
作者：柯丹邱《荊釵記》（元）

(老旦)聽說罷衷腸喜只為伊，卻元來不從招贅生奸計，惱恨娘行生惡意，凌逼你奸沒存濟。母子虔誠遙祭來，望鑑微忱，早賜靈魂來至。看酒來。
僥僥令
作者：柯丹邱《荊釵記》（元）

(老旦)這話分明訴與伊，須記得聖賢書。懊恨娘行忒薄劣，拋閃得兩分離在中路里，兩分離在中路里。
收江南
作者：柯丹邱《荊釵記》（元）

(生)呀！早知道這般樣拆散呵，誰待要赴春闈？便做到腰金衣紫待何如？說來又恐外人知，端的是不如布衣，端的是不如布衣！俺只索要低聲啼哭自傷悲。
園林好
作者：柯丹邱《荊釵記》（元）

(老旦)免愁煩回辭奠儀，拜馮夷多加護持。早早向波心中脫離，惟願取免沈溺，惟願取免沈溺。
沽美酒
作者：柯丹邱《荊釵記》（元）

(生)紙錢飄，蝴蝶飛。紙錢飄，蝴蝶飛。血淚染，杜鵑啼。睹物傷情越慘悽。靈魂恁自知，靈魂恁自知。俺不是負心的，負心的隨著燈滅。花謝有芳菲時節，月缺有團圓之夜。我呵！徒然間早起晚寐，想伊念伊。妻，要相逢除非是夢兒裡再成姻契。
尾
作者：柯丹邱《荊釵記》（元）

昏昏默默歸何處？哽哽咽咽思念你。直上嫦娥宮殿裡。
一枝花
作者：柯丹邱《荊釵記》（元）

(旦上)花落黃昏門半掩，明月滿空階砌。嗟命薄，嘆時乖。華月在，人不見，好傷懷！昔恨時乖赴碧流，重蒙恩相得相留；深處閨門重閉戶，花落花開春復秋。奴家自那日投江，不期遇著錢安撫撈救，留為義女，勝如親生。只是無以報他。今宵明月之夜，不免燒炷清香，以求蔭庇。
園林好
作者：柯丹邱《荊釵記》（元）

想那日身投大江，感安撫恩德怎忘？勝似嫡親襁褓，如重遇父和娘。奴家燒此夜香呵，願他增福壽，永安康！想我母親亡過之後，又虧繼母呵，。
川撥棹
作者：柯丹邱《荊釵記》（元）

親鞠養，我爹爹呵，擇良人求配鴛行。誰知道命合遭殃，命合遭殃！遞讒書逼奴險亡，蒙天眷，遇賢良。奴家燒此夜香呵，保佑他永安康，保佑他永安康。想我婆婆取奴家呵。
好姐姐
作者：柯丹邱《荊釵記》（元）

指望終身奉養，誰知道中途骯髒。存亡未審，使奴愁斷腸，心悽愴。奴家燒此夜香呵，願得親姑早會無災障，骨肉團圓樂最長。想我丈夫有了奴家呵，。
香柳娘
作者：柯丹邱《荊釵記》（元）

又重婚在洞房，重婚在洞房，將奴撇漾。奴家一身猶可，你不思父母恩德廣。奴家指望你還有相見之日，誰想你到先亡了！痛兒夫夭亡，痛兒夫夭亡，不得耀門牆，拋棄萱花在堂上。奴家燒此夜香呵，願他魂歸故鄉，遣他魂歸故鄉，免得此身渺茫，早賜瑤池宴賞。
賞宮花
作者：柯丹邱《荊釵記》（元）

(淨、醜上)耆宿社長，聽榮除，特舉觴。五年民沾惠，盡安康，臥轍攀鞍無計策，離歌別酒眾難忘。
前腔
作者：柯丹邱《荊釵記》（元）

(生上)潮陽海邦，坐黃堂，名譽彰。
前腔
作者：柯丹邱《荊釵記》（元）

(老旦)衰老年，只愁煙瘴為吾患。幸家門吉慶，子母平安。今日裡子擢高官，飲別酒應難留戀。(合前)。
前腔
作者：柯丹邱《荊釵記》（元）

(生)心愧赧，備員竊祿常嗟嘆。想劉寬難並，趙普難攀。偶然間盜息民安，非德化何勞稱讚？(合前)。
菊花新
作者：柯丹邱《荊釵記》（元）

(老旦上)雲鬟衰鬢玉龍蟠，羞睹妝臺鏡裡鸞。(生，末上)日月似梭竄，嗟嗟人事暗中偷換。
泣顏回
作者：柯丹邱《荊釵記》（元）

(老旦)說起便心酸，抱屈溺水含冤。
前腔
作者：柯丹邱《荊釵記》（元）

(生)潛觀慈母兩眉攢，他歡無半點，愁有千般。朝夕縈絆，教人痛苦針鑽。(淨)河伯水官，那其間怎把人勾喚？致令得死別生離，如何會意悅心歡？。
賺
作者：柯丹邱《荊釵記》（元）

(末)擎捧雕盤，送出魂幡絹一端；更有些醮金三十堤，權收管。必須齋沐虔誠，休教功果不圓滿。(淨)天怎瞞，地怎瞞，小貧道謹告辭回觀。
撲燈蛾
作者：柯丹邱《荊釵記》（元）

(老旦，生)薦亡雖已完，邀親豈宜緩？若請嶽翁至，同臨觀中游玩。也趁天時地暖，便起程休得盤桓。是則是夜長晝短，論朝行暮宿，休憚路漫漫。
尾
作者：柯丹邱《荊釵記》（元）

生的報答心方穩，死的薦拔情頗寬，好事完成意始歡。
三臺令
作者：柯丹邱《荊釵記》（元）

(外上)夜來花蕊銀燈，曉起鵲聲翠屏。(淨上)何喜報門庭，頓教人側耳頻聽。
前腔
作者：柯丹邱《荊釵記》（元）

(末上)近別向粵郵亭，又入東甌郡城。水秀山明，睹風物喜不自勝。
一封書
作者：柯丹邱《荊釵記》（元）

(末)婿百拜岳父前：自離膝下已數年。因奸相不見憐，改調潮陽路八千。今喜升為吉安守，遣僕相迎到任間。匆匆的奉寸箋，仗乞尊顏照不宣。(外)我聽此書呵，。
下山虎
作者：柯丹邱《荊釵記》（元）

見鞍思馬，睹物傷情。觸起關心事，怎不淚零？如今我婿得沐聖朝寵榮，我女一身成畫餅。他取我到吉城，值此寒冬，怎出外境？(合)天寒地冷，未可離鄉背井，且待春和款款行。
亭前柳
作者：柯丹邱《荊釵記》（元）

(淨)老兒垂鬢已星星，弱體戰兢兢。況兼寒凜凜。那更冷清清。此行怎去登山嶺？。
亭前柳
作者：柯丹邱《荊釵記》（元）

(淨)老兒不去恐生嗔，欲去怕勞形。李成兒。你須先探試，臨事怎支撐？(末)小人只索從臺命。(合)且過新年，待春暖共登程。
霜天曉角
作者：柯丹邱《荊釵記》（元）

(小生，雜從上)黃堂佐政齊黎庶，肯將清似月揚輝，如淵徹底，願效漢循良吏。勤簿書，門館無私，日以刑名為事。
啄木兒
作者：柯丹邱《荊釵記》（元）

(醜)吾兄女，將及笄。(小生)曾許甚麼人？(醜)許配王生尚未歸。(小生)婦人謂嫁曰歸。後來嫁去了麼？(醜)那孫郎忽至奴家裡。(小生)到你家來怎麼？(醜)也要娶我侄女，他浼央老妾為媒氏。
前腔
作者：柯丹邱《荊釵記》（元）

(醜)吾兄意，執不從。(小生)你侄女也肯麼？(醜)侄女堅將節操持。我嫂嫂執不相容。吾兄就應變隨機，將侄女送到王門去。(小生)王家既成了親，孫家再不該議親了。(醜)結親後即赴科場裡。誰想一舉成名天下知。(小生)就是王十朋麼？(醜)正是。(小生)到是我年兄家裡的事。得中狀元，有書回麼？。
前腔
作者：柯丹邱《荊釵記》（元）

(醜)因承局，附信歸。(小生)有書回是喜事了。(醜)喜氣翻成怨氣籲。(小生)一紙家書抵萬金，怎麼是怨氣？(醜)老爺，那裡是萬金佳音，元來是一紙休書。(小生)王狀元是個讀書君子，焉有此事來？(醜)他母親疑是親筆跡，女言道改書中句。只為字跡相同亦起疑。(小生)其時書來，說在那家為婿麼？。
前腔
作者：柯丹邱《荊釵記》（元）

(醜)贅在万俟府為女婿。(小生)你哥哥也曾上訪問不曾？(醜)曾訪問來。正遇孫郎下第歸，他與吾兄面述其言，他說道：果贅侯門。(小生)孫汝權道你兄受他財禮。(醜)孫汝權，肉面對肉面，你家行甚財和禮？上有青天，我家那個來接取。
歸朝歡
作者：柯丹邱《荊釵記》（元）

(小生)賢東坦，賢東坦，教音下期，令賤子，令賤子，翁前轉致。須宜是，須宜是，行囊且攜，恐他們懸望伊。(外)家庭雖小誰為理？田園頗廣誰為治？欲去還留心兩持。
三段子
作者：柯丹邱《荊釵記》（元）

(小生)翁今幾兒？(外)念箕裘無人可倚。(小生)族分幾枝？(外)念宗支無人可悲。(小生)你既然隻身一己，如何不上倚賢婿？況是他殷勤想伊。(小生)叫左右，與我打點馬船人夫，送錢相公到吉安府去。(外)如此多感多感！。
小蓬萊/臨江仙
作者：柯丹邱《荊釵記》（元）

(外)綠暗汀洲三月景，錦江風靜帆收。垂楊低映木蘭舟，半篙春水滑，一段夕陽愁。(未)灞水橋東回首處，美人親捲簾鉤，落花幾陣入紅樓。行雲歸處，水流鴉噪枝頭。老員外，今日日麗風和，花明景曙，加鞭趲行幾步。
八聲甘州
作者：柯丹邱《荊釵記》（元）

(外)春深離故家，嘆衰年倦體，奔走天涯。一鞭行色，遙指剩水殘霞。牆頭嫩柳籬畔花，見古樹枯藤棲暮鴉。嗟呀！遍長途觸目桑麻。
前腔
作者：柯丹邱《荊釵記》（元）

(淨)呀呀，幽禽聚遠沙，對彷佛禾黍，宛似蒹葭，江山如畫，無限野草閒花。旗亭小橋景最佳，見竹鎖溪邊三兩家。漁槎，弄新腔一笛堪誇。
解三酲
作者：柯丹邱《荊釵記》（元）

(外)為當初被人謊詐，把家書暗地套寫，致吾兒一命喪在黃泉下，受多少苦波查。今日幸得佳婿來迎也，又愁著逆旅淹留人事賒。(合)空嗟呀！自嘆命薄，難苦怨他。
前腔
作者：柯丹邱《荊釵記》（元）

(末)步徐徐水邊林下，路迢迢野田禾稼，景蕭蕭疏林暮靄斜陽掛。聞鼓吹，鬧鳴蛙，一經古道西風鞭瘦馬。謾回首，盼想家山淚似麻。(合前)高山迢遞日初斜，綠柳依稀路更賒。日斷前村煙未暝，不知今夜宿誰家？。
懶畫眉
作者：柯丹邱《荊釵記》（元）

(生上)紫簫聲斷彩雲開，膩粉香朦玉鏡臺，燈前孤幌冷書齋。血衫難挽仙裾返，造化能移泰嶽來。
前腔
作者：柯丹邱《荊釵記》（元）

(外，淨，末上)館甥位掌五侯臺，千里裁封遣使來。令人更喜復悲哀，哀吾弱息今何在，喜他母子恩情得再諧。(末)老員外，這裡是府門首。
哭相思
作者：柯丹邱《荊釵記》（元）

一自別來容鬢改，恨公衙失迎冠蓋。
前腔
作者：柯丹邱《荊釵記》（元）

(淨)自慚睚眥，望尊親休勞掛懷。一時我也出無奈，莫把我做好人看待。人家晚母休學我忌猜，逼兒改嫁遭毒害。(合前)。
前腔
作者：柯丹邱《荊釵記》（元）

(生)慚予一介，荷深恩扶出草萊。微名五載忘親愛，豈知中路變禍靈？當初指望白首諧，誰知青歲遭殘害？(合前。醜)老爺，酒席已完備了。
普賢歌
作者：柯丹邱《荊釵記》（元）

(淨上)侯門涉水最難求，願適賢良王太守。自家非強口，管教成配偶，且請媒人吃喜酒。正是作伐全憑斧，引線必須針。我年兄有個令愛守寡，央我為媒，要招本郡太守王梅溪。他鼓盆已久，未有夫人，央我去說親。鄧興，這裡府前了，通報。
玩仙燈
作者：柯丹邱《荊釵記》（元）

(生上)兀坐書齋，聞道有客來相訪。
啄木兒
作者：柯丹邱《荊釵記》（元）

(生)乞情恕，聽拜稟：自與山妻合巹婚，才與他半載同衾，一旦鳳拆鸞分。他抱冤守節先亡殞，我辜恩再娶心何忍？須知行短天教一世貧。
前腔
作者：柯丹邱《荊釵記》（元）

(淨)他八兩，你半斤，彼此為官居上品。論閥閱，戶對門當，真個好段姻親。你意驕性執不從順，故千推萬阻令人恨，有眼何曾識好人。
三段子
作者：柯丹邱《荊釵記》（元）

(生)事當隱忍，未可一時先怒嗔。
歸朝歡
作者：柯丹邱《荊釵記》（元）

(淨)你沒思忖，不投分，那裡是儒為席上珍？(生)我做官守法言忠信，名虧行損遭談淪，縱獨處鰥居，決不可再婚！。
杜韋娘
作者：柯丹邱《荊釵記》（元）

(旦上)朔風寒凜冽，雲布野，卷飛雪，看萬木千林都凍折。小窗前，梅花再綴，冰稍數點幽潔。淡月黃昏，暗地香清絕，早先把陽和漏洩，又葭管灰飛地穴。痛憶我亡夫，感念嗟吁，轉頭又是五年餘。安撫收留恩不淺，補報全無。今日乃是冬至令節，等待爹媽出來，拜賀則個。
麻婆子
作者：柯丹邱《荊釵記》（元）

(醜上)做奴做奴空惆悵，何時得嫁馬上郎？做奴做奴空勞攘，只落得一個曉夜忙。遇冬節，巧梳妝，身穿一套好衣裳。市人見了都誇獎，道我是個風流好養娘。
海棠春
作者：柯丹邱《荊釵記》（元）

(外，貼上)時序兩推遷，莫惜開芳宴。孩兒，金烏似箭，玉兔如梭，不覺來此又是五年。前日鄧尚書來相探，閒話間說起王太守未有夫人，因此將你吉帖付與他去，了汝終身。(旦)爹爹，但願終身守節，再醮難言。(外)你丈夫未死，不肯嫁禮之所當。汝夫已死多年，不嫁將何倚靠？(旦)望爹爹為我螟蛉一子，以為終身後嗣。(外)如此終無結果。(旦)妾聞仁者不以盛衰改節，義者不以存亡易心。截耳殘形，永杜重婚之議；劈面流血，難從再醮之言；自古及今，芳名不滅。使妾有失志節，聽此寧無愧乎？誓以柏舟，甘效共姜，死而後已。若窺隙鑽窬，潛奔司馬，則非奴所願也。若不容奴於相府，則賤妾仍喪於江中。(外)夫人，我尋思這般志節也難得。孩兒，你要守節，改旦這房一子，與你為後嗣。(旦)如此甚感爹爹，爹媽請坐，待奴家拜節。看酒來。
集賢賓
作者：柯丹邱《荊釵記》（元）

一陽氣轉春透徹，履長歡慶冬節。驗歲瞻雲人意切，聽殘漏曉臨臺榭。今年是別，黃雲讖爭書吉貼。(合)芳宴設，沉醉後，管絃聲咽。
前腔
作者：柯丹邱《荊釵記》（元）

(外)日晷漸長人盡悅，繡紋弱線添些。待臘將舒堤柳弦，凍柔條未堪攀折。百官擺列，賀新歲齊朝金闕。(合前)。
鶯啼序
作者：柯丹邱《荊釵記》（元）

(貼)光陰迅速如電掣，斷送了多少豪傑。遇良辰自宜調燮，且把閒悶拋撇。進履襪歡看婦儀，炷寶鼎對天答謝。(合前)。
前腔
作者：柯丹邱《荊釵記》（元）

(醜)道消遣長空嘆嗟，畫堂中且安享驕奢。看紛紛綠擁紅遮，綺羅香散沉麝。闢寒犀開元此日，曾遠貢喧傳朝野。(合前)。
前腔
作者：柯丹邱《荊釵記》（元）

(眾)小寒天氣，莫把酒樽歇。醉看歌姬容豔冶，春容微暈酒懸頰。(合前)。
尾
作者：柯丹邱《荊釵記》（元）

玉山低頹日已斜，酒散歌闌呼侍妾。把錦紋烘熱，從教醉夢賒。
玩仙燈
作者：柯丹邱《荊釵記》（元）

(生上)節屆元宵，燈月燦然高，到觀門拈香薦悼。(淨)道士接爺爺。(生)功果都完了麼？(淨)經文都完了，專等老爺拈香。
一封書
作者：柯丹邱《荊釵記》（元）

(生)特朝拜上清，仗此名香表志誠。亡妻滯水濱，願神魂得上升。(淨)橫死孤魂都召請，請到壇前聽往生。(合)誦仙經，薦亡靈，仗此功勳超聖境。
前腔
作者：柯丹邱《荊釵記》（元）

(旦，醜上)前日已預名，屆此良辰來殿庭。拈香炷寶鼎，望慈悲作證盟。(淨)惟願亡靈來受領，獻取香花酒果餅。(合前)。
前腔
作者：柯丹邱《荊釵記》（元）

(生)驀然見俊英，與一丫鬟前後行。潛地想面形，轉教人疑慮生。(末)他兩次三回常觀顧，覷了恩官也動情。(合前)。
前腔
作者：柯丹邱《荊釵記》（元）

(旦)迴廊下撞迎，頓教人心暗驚。那燒香上卿，好似亡夫王十朋。(醜)休得輕言當三省，燒罷名香轉看燈。(合前)(下生)見鞍思馬，睹物思人。適才那婦人好像我夫人。叫道士過來，適才婦人那家宅眷？(淨)錢都爺小姐。(生)原來天下有這般相似的。
步步嬌
作者：柯丹邱《荊釵記》（元）

(旦上)觀裡拈香驀相會，使我心縈繫。(醜)小姐，如今枉致疑，既認得真時，何不問取詳細。(旦)梅香，這就裡你怎知，恐錯認了風流婿。
紅衲襖
作者：柯丹邱《荊釵記》（元）

意沉吟，情慘傷；步趑趄，心悒怏。
前腔
作者：柯丹邱《荊釵記》（元）

小姐，你曾和他共鴛衾，同象床。直恁的你認不得他形共龐。(旦)面貌身材果然廝像，行動舉止沒兩樣。(外暗聽。醜)既認得真時合主張。
錦纏道
作者：柯丹邱《荊釵記》（元）

治家邦，正人倫，有三綱反常。你潛說出短和長，怎不提防，他人須有耳隔牆？講甚麼晉陶潛認作阮郎？卻不道，誓柏舟甘效共姜？(打醜介)光打後商量，問出你私情勾當。押發離府堂。文牒上明開供狀，抵多少衣錦去還鄉。
前腔
作者：柯丹邱《荊釵記》（元）

(醜)小梅香，待回言，恐觸突了使長。不回言，這無情棒打難當，怎知道禍從天降。他本是守荊釵寒門孟光。(外)潛奔之女，什麼孟光！(醜)休錯認做出牆花淮甸雙雙。我說起這行藏。(外)說什麼來？(醜)他說道：燒香的王太守，好似亡夫模樣。尋思痛感傷，因此上和妾在此閒講，又個曾想像赴高唐。
前腔
作者：柯丹邱《荊釵記》（元）

(旦)守孤孀，薦亡靈，親臨道場。燒香罷。傳回廊，偶相逢不由人不睹物悲傷。(外)你這賤人要做鶯鶯？(旦)那裡是西廂下鶯鶯伎倆？(外)你這賤人就是紅娘！(旦)怎麼的就打梅香，生紐做紅娘？當初去投江，(外)虧你不識羞，還說投江！(旦)把原聘物牢拴在髻上，荊釵義怎忘？妾豈肯隨波逐浪，卻不道辱沒宗祖把惡名揚？。
前腔
作者：柯丹邱《荊釵記》（元）

(外)假乖張，賤奴胎，把花言抵搪，全不顧外人揚，惱得我氣滿胸膛。你本是王月英留鞋在殿堂，怎不學浣紗女抱石投江？(打介)你這賤人還不說！(醜)雪上更加霜，自不合與他人閒講。誰知惹禍殃，閒話裡沒些度量，怎知道一霎時禍起在蕭牆？。
紫蘇丸
作者：柯丹邱《荊釵記》（元）

(外上)若認此荊釵，其中可宛轉。
駐馬聽
作者：柯丹邱《荊釵記》（元）

(生)聽訴因依，昔日卑人貧困時，忽有良媒作伐，未結婚姻，愧乏財禮，荊釵遂把聘錢氏。(外)成親幾年？(生)結親後即赴春闈裡，幸喜及第。(外)除授那裡？(生)除授饒州僉判，叨蒙恩庇。
前腔
作者：柯丹邱《荊釵記》（元）

(生)再聽因依，說起教人珠淚垂。
前腔
作者：柯丹邱《荊釵記》（元）

(生)曾寄書回，深恨孫郎故改易。
前腔
作者：柯丹邱《荊釵記》（元）

曾薦亡妻，原籍視臨在宮觀裡。我在迴廊之下，見一佳人，與妻無二。教人展轉痛傷悲，今朝又見荊釵記。睹物傷悲，人亡物在，空彈珠淚。
前腔
作者：柯丹邱《荊釵記》（元）

(外)休皺雙眉，聽俺從頭說仔細。我在東甌發足，渡足登舟，一夢蹺蹊。(生)夢見甚的？。
前腔
作者：柯丹邱《荊釵記》（元）

(淨)此事真奇，節婦義夫人怎比？年兄，疾忙開宴，請出夫人，就此相會。天教今日重完聚，金盃捧勸須當醉。(生)深感提攜，從今萬載傳名譽。
哭相思
作者：柯丹邱《荊釵記》（元）

(旦上)妮子傳呼意甚美，尚未審兇和喜。(外)兒，王守公正是你丈夫。(生、旦)每痛憶伊作幽冥鬼，不料重逢你！(外)快去府裡請太夫人相見。(老旦上)公相相招見兒婦，焉敢躊躇。(旦)婆婆，自從那日別離，今日又得相會。
紅衫兒
作者：柯丹邱《荊釵記》（元）

(老旦)自那日投江隨潮去，痛苦傷悲。忽聞人報道身亡，轉教人痛悲。若不遇公相相留，怎能勾夫妻重會？效銜環結草，當報恩義。
大環著
作者：柯丹邱《荊釵記》（元）

(外)那一日江道，那一日江道，得夢蹊蹺。靈神對吾曾說道，見佳人果然聲韻高。投水江心早，梢公救撈，問真情取覆言詞了。留為義女，帶同臨任所福州道。(合)怎知今日，夫妻母子，子母團圓，再得重相好。腰金衣紫還鄉，大家齊歡笑，百世永諧老。
前腔
作者：柯丹邱《荊釵記》（元）

(老旦)想當初窮暴，想當初窮暴，豈有今朝。蒼天果然不負了，幸孩兒喜得名譽高。門閭添榮耀，闔家旌表，感皇恩母子得寵招。加官賜爵受天祿，滿門福怎消？(合前)。
前腔
作者：柯丹邱《荊釵記》（元）

(生)嘆椿庭喪早，嘆椿庭喪早，母氏劬勞。想當年運乖時未遭，對青燈簡編莫憚勞。萱親況年老，深蒙泰山，送荊釵豈嫌寒舍小。春闈應舉，助白金與我恩怎消？(合前)。
越恁好
作者：柯丹邱《荊釵記》（元）

(生)自上長安道，自上長安道，步蟾宮，掛紫袍。為不就万俟丞相寵招，不從贅配多嬌。
前腔
作者：柯丹邱《荊釵記》（元）

(旦)詐書傳報，詐書傳報，苦逼奴嫁富豪。遂投江，幸得錢安撫急救撈，免隨潮。因此上五年兩兩傷懷抱。
尾
作者：柯丹邱《荊釵記》（元）

移宮換羽雖非巧，仿古依今教爾曹，奉勸諸君行孝道。
中呂・普天樂酒
作者：滕斌（元）

謫仙強，劉伶繆。笑豪來鯨吸，有甚風流？聊復爾，無何有。醞釀潮紅春風透，興來時付與觥籌。頻頻到口，輕輕咂啖，少過咽喉。色百年身，千年債。嘆愚夫痴絕，雲雨陽臺。人易老，心猶在。獨倚闌干春風外，算人間少甚花開。春光過也，風亻孱雨亻愁，一葉秋來。財一瓢貧，千鍾富，是天生分定，何必枉圖？錦步障，黃金塢。狗苟蠅營貪不足，為妻兒口體區區。君家飽暖，他人凍餒，於汝安乎？氣少年時，風雲志。記篇詩杯酒，顛倒群兒。吾善養，今方是。唾面來時休教拭，看英雄自古如痴。前程萬里，饒人一步，卻是便宜。柳絲柔，莎茵細。數枝紅杏，鬧出牆圍。院宇深，鞦韆系。好雨初晴東郊媚，看兒孫月下扶犁，黃塵意外，青山眼裡，歸去來兮。晝偏長，人貪睡。新蟬高樹，乳燕低飛。荷蕩中，湖光內。款棹蘭舟閒遊戲，任無情日月東西。釣頭錦鯉，杯中美醞，歸去來兮。翠荷殘，蒼梧墜。千山應瘦，萬木皆稀。蝸角名，蠅頭利。輸與淵明陶陶醉，盡黃菊圍繞東籬。良田數頃，黃牛二隻，歸去來兮。朔風寒，彤去密。雪花飛處，落盡江梅。快意杯，矇頭被。一枕無何安然睡，嘆邙山壞墓折碑。狐狼滿眼，英雄袖手，歸去來兮。日遲遲，江山麗。鞦韆影裡，手握肩依。鬧管絃，紛羅綺。我愛青山共流水，遊一和困在苔磯。落花啼鳥，一般春意，歸去來兮。晚天涼，薰風細。浮雲黯淡，遠水茫微。江水清，遙山碧。喜駕孤舟瀟湘內，伴綸竿箬笠蓑衣。垂楊樹底，蘆花影裡，歸去來兮。淡煙迷，遙山翠。秋天雁唳，夜月猿啼。小徑幽，茅簷僻。秋色南山獨相對，傲西風菊綻東籬。疏林鳥棲，殘霞散綺，歸去來兮。暮霞收，彤雲密。朔風凜冽，瑞雪紛飛。酒力微，茶煙溼。暖炕明窗綿綢被，盡前村開徹江梅。日高未起，黑甜睡足，歸去來兮。嘆光陰，如流水。區區終日，枉用心機。辭是非，絕名利。筆硯詩書為活計，樂齏鹽稚子山妻。茅舍數間，田園二頃，歸去來兮。仗權豪，施威勢。倚強壓弱，亂作胡為。我勸你，休窒閉。此等痴愚兒曹輩，利名場多少便宜。尋飢得飢，憑實得實，歸去來兮。樂生涯，拋活計。麻絛草履，淡飯黃齏。遇酒歌，逢場戲。落落魄魄無縈繫，那裡管閒是閒非。遊山玩水，埋名隱跡，歸去來兮。
正宮・端正好集雜劇名詠情
作者：孫季昌（元）

鴛鴦被半床閒，胡蝶夢孤幃靜，常則是哭香囊兩淚盈盈。若是這姻緣簿上合該定，有一日雙駕車把香肩並。
滾繡球・常記的曲江池麗日晴，正對著春風細柳營，初相逢在麗春園遣興，
作者：孫季昌（元）

便和他謁漿的崔護留情。曾和他在萬花堂講志誠，錦香亭設誓盟，誰承望下場頭半星兒不應，央及殺調風月燕燕鶯鶯。則被這西廂待月張君瑞，送了這花月東牆董秀英，盼殺君卿。
倘秀才・玩江樓山圍著畫屏，見一隻採蓮舟斜彎在蓼汀，待和他竹葉傳情
作者：孫季昌（元）

訴咱悶縈。並頭蓮分做兩下，鴛鴦會不完成，知他是怎生？。
滾繡球・付能的瀟湘夜雨睛，早閃出烏林皓月明，正孤雁漢宮秋靜，知他
作者：孫季昌（元）

是甚情懷月夜聞箏？那時節理殘妝對玉鏡臺，推燒香到拜月亭，則被這亻芻梅香緊將咱隨定，不能夠寫相思紅葉題情。指望似多情雙漸憐蘇小，到做了薄倖王魁負桂英，撇得我冷冷清清。
倘秀才・金鳳釵斜簪在鬢影，抱妝盒寒侵倦整，想踏雪尋梅路怎行？弄黃
作者：孫季昌（元）

昏梅梢月，香正滿酷寒亭，傷情對景。
叨叨令・當日被破連環說啜賺得再成交頸，誰承望錯立身的子弟無音信。
作者：孫季昌（元）

閃得我似離魂倩女相思病，將一個魔合羅臉兒消磨盡。徑不著也麼哥，如今這謊郎君一個個傳槽病。
脫布衫・我便似藍橋驛實志真誠，他便似竹林寺有影無形。受寂寞似越娘
作者：孫季昌（元）

背燈，恨別離如樂昌分鏡。
小梁州・他便似柳毅傳書住洞庭，千里獨行，吹簫伴侶冷清清。我待學孟
作者：孫季昌（元）

姜女般真誠性，我則怕啼哭倒了長城。
么・京娘怨殺成孤另，怨你個畫眉的張敞雜情，揣著竊玉心、偷香性。我
作者：孫季昌（元）

則學舉案齊眉，賢孝牌上立個清名。
尾・金釵剪燭人初靜，彩扇題詩句未成。後庭花歌殘玉樹聲，琵琶怨淒涼
作者：孫季昌（元）

不忍聽。比題橋的相如忒寡情，戲妻秋胡不老成。想則想關山遠路程，恨則恨衣錦還鄉不見影。則不如一紙劉公書謹緘定，寄與你個三負心的敲才自思省。
仙呂・點絳唇集赤壁賦
作者：孫季昌（元）

萬里長江，半空煙浪，驚濤響。東去茫茫，遠水天一樣。
混江龍・壬戌秋七月既望，泛舟屬客樂何方？過黃泥之坂，遊赤壁之傍。
作者：孫季昌（元）

銀漢無聲秋氣爽，水波不動晚風涼。誦明月之句，歌窈窕之章。少焉間月出東山上，紫微貫鬥，白露橫江。
油葫蘆・四顧山光接水光，天一方，山川相繆鬱蒼蒼，浪淘盡風流千古人
作者：孫季昌（元）

凋喪。天連線崔嵬，一帶山雄壯。西望見夏口，東望見武昌。我則見沿江殺氣三千丈，此非是曹孟德困周郎？。
天下樂・隱隱雲間見漢陽，荊襄，幾戰場，下江陵順流金鼓響。旌旗一片
作者：孫季昌（元）

遮，舳艫千里長，則落的漁樵每做話講。
那吒令・見橫槊賦詩是皇家棟樑，見臨江釃酒是將軍虎狼，見修文偃武是
作者：孫季昌（元）

朝廷紀綱。如今安在哉，做一世英雄將，空留下水國魚邦。